Адкрыты чэмпіянат Кітая па снукеры 2006

**Адкрыты чэмпіянат Кітая 2006** (, таксама вядомы як *Star Dragon Woods Villa Cup China Open 2006* — ад назвы спонсара) — прафесійны рэйтынгавы турнір па снукеры, які праходзіў з 20 па 26 сакавіка 2006 года ў спартыўнай зале Пекінскага універсітэта, у Пекіне, Кітай. Турнір стаў сёмым розыгрышам адкрытага чэмпіянату Кітая, які быў заснаваны ў 1997 годзе пад назвай China International і з 1999 года стаў рэйтынгавым спаборніцтвам. Прызавы фонд чэмпіянату склаў £200,500, з якіх £30,000 атрымаў пераможца.

Пераможцам турніру стаў Марк Уільямс з Уэльса, які перайграў на сваім шляху да тытула шатландцаў Дру Генры (5:2), Скота Мак-Кензі (5:0) і Стывена Хендры ў чвэрцьфінале (5:1), леташняга пераможцу Дзіна Цзюньхуэя з Кітая ў паўфінальным матчы (6:2) і яшчэ аднаго прадстаўніка Шатландыі Джона Хігінса ў напружаным фінальным паядынку з лікам 9:8. Такім чынам, 31-гадовы валіец выйграў свой 20-ы прафесійны і 16-ы рэйтынгавы тытул у кар'еры, а таксама чацвёрты рэйтынгавы турнір у Азіі, другі адкрыты чэмпіянат Кітая і першае спаборніцтва за два з паловай гады (пасля перамогі на кубку LG у 2003 годзе).

## Турнір 
скі раён Хайцзянь — месца правядзення адкрытага чэмпіянату Кітая 2006.]]
Адкрыты чэмпіянат Кітая 2006 стаў сёмым розыгрышам турніру, які быў заснаваны ў 1997 годзе пад назвай China International і з 1999 года стаў рэйтынгавым спаборніцтвам. З 2005 года чэмпіянат штогод праходзіць у Пекіне, а ў 2006 годзе ўпершыню праходзіў у спартыўнай зале студэнтаў Пекінскага універсітэта ў раёне Хайцзянь.

Адкрыты чэмпіянат Кітая 2006 праходзіў пад эгідай сусветнай асацыяцыі прафесійнага більярда і снукера () і ўваходзіў у каляндар мэйн-тура, а таксама з'яўляўся пятым рэйтынгавым турнірам снукернага сезона 2005/2006.

## Прызавыя грошы 
Прызавы фонд турніру не змяніўся ў параўнанні з мінулым годам і склаў £200,500. Прызавыя пераможцы таксама засталіся на тым жа ўзроўні, што і год таму, — £30,000.

## Рэйтынгавыя ачкі 
Адкрыты чэмпіянат Кітая 2006 меў такое ж размеркаванне рэйтынгавых ачкоў, як і на іншых турнірах у сезоне, акрамя двух найбуйнейшых (чэмпіянат Вялікабрытаніі і чэмпіянат свету), а таксама Гран-пры, які меў іншы фармат кваліфікацыі, аднак рэйтынгавыя ачкі за месцы ў асноўнай стадыі былі тымі ж. Пераможца турніру атрымаў 5000 рэйтынгавых ачкоў. Пры гэтым за перамогі на чэмпіянаце Вялікабрытаніі і чэмпіянаце свету снукерысты атрымлівалі 7500 і 10000 адпаведна.

## Уайлдкард раўнд 
Восем кітайскіх аматараў атрымалі ўалдкард ад арганізатараў турніру: Ян Цынцянь, Юй Дэлу, Лю Чуан, Лі Інсы, Лі Хан, Цянь Пэнфэй, Цаа Кайшэн і Чжэн Пэн. Яны гулялі ў папярэднім раўндзе за права выступаць у першым крузе асноўнага турніру супраць васьмярых выпадковых гульцоў, якія прайшлі кваліфікацыйны раўнд: Дэйва Харальда, Эндру Нормана, Джо Свэйла, Дэвіда Ро, Скота Мак-Кензі, Джэймі Коўпа, Рыкі Уолдэна і Эдрыяна Ганэла.

## Асноўная сетка 
## Фінал 
|-
| colspan="3" align="center" | 

|-
| colspan="3" align="center" style="font-size: 100%" | 
|-
| align="right" | 69
| align="center" | Найвышэйшая серыя
| **74**
|-
| align="right" | 0
| align="center" | Соценныя серыі
| 0
|-
| align="right" | **5**
| align="center" | Серыі 50+
| 4
|}

## Спасылкі 
* Адкрыты чэмпіянат Кітая 2006 на Snooker.org 
* Статыстыка адкрытага чэмпіянату Кітая 2006 на CueTracker.net 

Катэгорыя:Адкрыты чэмпіянат Кітая па снукеры
Катэгорыя:2006 год у снукеры
Катэгорыя:Спорт у Кітаі ў 2006 годзе
Катэгорыя:Снукерны сезон 2005/2006
Катэгорыя:Снукерныя турніры ў Кітаі
Катэгорыя:2006 год у Пекіне